Συγκριτική μελέτη τεχνικών γεφύρωσης βραχέος νευρικού ελλείμματος διά διαφόρων τύπων επινευρικών κρημνών επί του ισχιακού νεύρου του κονίκλου
Authors: Ιγνατιάδης Ιωάννης 
Published: September 2021

Mελετήθηκε η αναγέννηση των περιφερικών νεύρων διά τριών παραλλαγών επινευρικού κρημνού χρησιμοποιώντας 4 ομάδες με 114 Λευκούς κονίκλους. Χρησιμοποιήθηκαν 3 ομάδες μελέτης (A, B,and C) και μία ομάς μάρτυρας (D) όπου: έλλειμμα 10 χιλιοστών του ισχιακού νεύρου γεφυρώθηκε με εκάστη παραλλαγή (Groups A, B, and C) ή με νευρικό αυτομόσχευμα (Group D). Η νευροαναγέννηση στα ζώα εξετάσθηκε 21, 42, και 91 ημέρες μετεγχειρητικά με μικροσκοπία και ανοσοιστοχημεία, σε εγκάρσιες τομές στα 3, 6, and 9 χιλιοστά από το κεντρικό κολόβωμα. Η μυική συσταλτικότητα εξετάσθηκε με μυοδιεγέρτη προ της ευθανασίας 91 ημέρες μετεγχειρητικά. ΠΡΩΤΟΚΟΛΛΑ γεφύρωσης βραχέος ελλείμματος Ισχιακού νεύρου κονίκλου που σχηματίσθηκαν από τον συνδυασμό των ομάδων: ΠΡΩΤΟΚΟΛΛΟ 1) Γεφύρωση δια προωθητικού επινευρικού κρημνού – σύγκριση με σειρά μάρτυρα. ΠΡΩΤΟΚΟΛΛΟ 2) Γεφύρωση δι’ αναστρόφου επινευρικού κρημνού ληφθέντος εκ του κεντρικού νευρικού κολοβώματος– σύγκριση με μάρτυρα. ΠΡΩΤΟΚΟΛΛΟ 3) Γεφύρωση δι’ αναστρόφου επινευρικού κρημνού εκ του περιφερικού νευρικού κολοβώματος – σύγκριση με μάρτυρα. Σέ κάθε πρωτόκολλο χρησιμοποιήθηκαν 42 ζώα (36 γιά εφαρμογή τής τεχνικής και 6 της σειράς «Μάρτυρα»όπου χρησιμοποιήθηκε νευρικό αυτομόσχευμα. Η σειρά μάρτυρας συγκρίθηκε μόνο με τό μισό τελευταίο γκρούπ κάθε σειράς A,B,C, (εξ’ 6 πειραματοζώων) όπου μετράται μυική συσταλτικότητα και κατόπιν θυσίας, απόδωση στην μικροσκοπία για μορφομετρική ανάλυση και σύγκριση ευρημάτων (το άλλο ήμισυ της τελευταίας σειράς=τρίτης θυσίας προορίζετο για να αποδοθεί στην ανοσοιστοχημεία. Θυσιάστηκαν από 12 ζώα σε κάθε σειρά Α,B,C των 36 ζώων,στίς 3,6 και 13 εβδομάδες μετεγχειρητικά ο αναγεννηθείς ιστός εκτιμήθηκε ποιοτικά ανοσοϊστοχημικά (6 ζώα) και με μικροσκοπία (6 ζώα) με 3 ζώα προοριζόμενα γιά εγκάρσιες τομές (στα 3,6,9 εκατοστά) στόν αναγεννημένο σωλήνα καί 3 γιά επιμήκεις.Η μικροσκοπία στα πρώτα 2 group (πρώτες 2 θυσίες) έχουν χαρακτήρα ποιοτικής εκτίμησης ενώ στην ομάδα των 6 της τελευταίας θυσίας ( ηλεκτρομυογραφική και μικροσκοπίας) έχουν και ποσοτική εκτίμηση μορφομετρικά και στατιστικά αναλυμένη και σύγκριση με το αποτέλεσμα της σειράς μάρτυρα.Το αποτέλεσμα που συγκρίνεται για το τελευταίο group των σειρών A,B,C και για τη σειρά μάρτυρα είναι ο λόγος τιμών του χειρουρηθέντος νεύρου πρός το αντίστοιχο. Στο μάρτυρα γιά ανοσοϊστοχημική και μικροσκοπική εκτίμηση λαμβάνονται τομές εγκάρσιες (στα 3,6,9 εκατοστά) και επιμήκεις από το φυσιολογικό νεύρο. Στη τελευταία ομάδα 6 κονίκλων πρίν θυσιασθεί (13 εβδομάδες) και υποβληθεί σε μικροσκοπία εκτιμήθηκε η μυϊκή σύσπαση μέ μυοδιεγέρτη. Η ανοσοιστοχημεία μελετά στάδια νευροαναγέννησης, ανιχνεύοντας στοχευμένα κύτταρα και ίνες μετά από πρόκληση αντιγονικής αντίδρασης χρώσης αυτών.Οι επινευρικοί αγωγοί για γεφύρωση βραχέων νευρoελλειμάτων αποδείχθηκαν αποτελεσματικοί σαν τούς άλλους αγωγούς, ίσως προτιμητέοι λόγω του χαμηλότερου βαθμού νοσηρότητας της δότριας (νευρικά αυτομοσχεύματα) και κόστους (τεχνητοί αγωγοί).Στη παρούσα μελέτη το νευρικό αυτομόσχευμα παρέχει ανώτερα λειτουργικά αποτελέσματα όσον αφορά την νευρική αναγέννηση απ΄τις σειρές μας, αλλά τα αποτελέσματα με τους εγγύς παρασκευαζόμενους επινευρικούς κρημνούς (Group A) είναι παραπλήσια με αυτά ενός νευρικού μοσχεύματος φθάνοντας ηλεκτροφυσιολογικά πλέον του 90 % και ιστολογικά του 60% των τιμών του.